IN ATENTIA FURNIZORILOR DE SERVICII MEDICALE AFLATI IN RELATII CONTRACTUALE CU CAS BRASOV CARE ELIBEREAZA PRESCRIPTII MEDICALE CONFORM H.G. 186/2009
Prin H.G. nr. 1556/2022, incepand cu 01 ianuarie 2023, plafonul de compensare cu 90% a pretului de referinta al medicamentelor  pentru pensionarii beneficiari ai programului social al Guvernului, se modifica de la 1.429 lei la 1.608 lei/luna inclusiv, indiferent dacă realizează sau nu alte venituri.

           Totodata, prin OUG nr.168/2022 s-a reglementat acordarea in anul 2023, în două tranșe, a unui ajutor financiar pensionarilor sistemului public de pensii si beneficiarilor de drepturi prevazute de legi cu caracter special, platite de casele teritoriale de pensii/casele de pensii sectoriale, ale caror venituri sunt mai mici sau egale cu 3.000 lei (art.X).

           Potrivit prevederilor OUG nr. 168/2022 articolul XV

(1) Ajutorul financiar prevăzut la art. X nu se ia în calcul la stabilirea plafonului prevăzut prin Hotărârea Guvernului nr. 186/2009 privind aprobarea Programului pentru compensarea cu 90% a prețului de referință al medicamentelor, cu modificările și completările ulterioare. 

